
І. ОБЩО ПРЕДСТАВЯНЕ НА УЧЕБНАТА ПРОГРАМА

Учебната програма е предназначена за професия Фермер със специалности: Земеделец и Производител на селскостопанска продукция,
в които по учебен план е включен учебният предмет Животновъдство- учебна практика.

Съдържанието на учебния предмет дава основни знания и умения за отглеждане и развъждане на селскостопанските животни.

Учебното съдържание е структурирано в 14 раздела и ще се изучава от X до XІІ клас.

Формирането на професионални компетенции по учебния предмет е въз основа на усвояването на специфични понятия и терминология. Характерът на учебния предмет изисква онагледяване с разнообразни дидактически материали, схеми, снимки, диапозитиви, макети.

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Обучението по предмета има за цел чрез усвояване на знания и умения учениците да придобият професионални компетенции за отглеждането, храненето и размножаването на различните видове и категории селскостопански животни.

За постигането на основната цел на обучението по животновъдство е необходимо изпълнението на следните подцели:

· придобиване знания за влиянието на околната среда върху животните и зоохигиенните изисквания върху помещенията за животните;
· придобиване знания и умения за хигиенните грижи за животните, за правилна преценка на екстериора и екстериорните типове животни;
· придобиване знания и умения за разпознаването и използването им за хранене на различните видове и категории животни;
· придобиване знания и умения за изискванията за отглеждане и размножаване на различните видове животни.

ІІІ. РАЗПРЕДЕЛЕНИЕ НА УЧЕБНОТО ВРЕМЕ
 Общият хорариум от часове е разпределен от X до XІІ клас:

             X клас 
          І срок
18 седмици       х  2 часа      = 36 часа

             ХІ клас

І срок
18 седмици       x  3  часа    = 
54 часа

ІІ срок  
18 седмици
       x  2 часа     = 
36 часа
            ХІІ клас         
І срок
18 седмици       х  2 часа      = 36 часа
       








Общо:       162 часа

ІV. УЧЕБНО СЪДЪРЖАНИЕ

Учебното съдържание е структурирано  в раздели и теми. За всеки раздел са записани определен брой часове и примерно учебно съдържание. Учителят конкретизира всяка тема и броя часовете за нея в съответствие с посочените за раздела. Учителят разпределя часовете в раздела по своя преценка, предвиждайки часове за нови знания и затвърждаване и обобщаване на знанията на учениците.

X клас

	№ по ред
	Наименование на разделите
	Брой на      часовете

	1.
	Въведение. Инструктаж по здравословни и безопасни условия на труд.
	2

	2.
	Определяне влиянието на въздуха, почвата и водата върху здравето и продуктивността на животните.
	8

	3.
	Зоохигиенни изисквания към помещенията за животни.
	6

	4.
	Грижи за хигиената на тялото на животните. Хигиена на помещенията за животни.
	10

	5.
	Екстериор и конституция.
	10


XІ клас

	№ по   ред
	Наименование на разделите
	Брой на      часовете

	    1.
	Химичен състав и хранителна стойност на фуражите.
	         6

	    2.
	Разпознаване и преценка на фуражите.
	       24

	    3.
	Обработка на фуражите.
	         6

	    4.
	Нормирано хранене. Дажба и норма.
	         6

	    5.
	Развъждане на селскостопанските животни.
	       12

	    6.
	Говедовъдство.
	       14

	    7.
	Овцевъдство.
	       12

	    8.
	Свиневъдство.
	       10


XІІ клас

	№ по   ред
	Наименование на разделите
	Брой на      часовете

	    1.
	Птицевъдство.
	        18

	    2.
	Болести по животните.
	        18


ВЪВЕЖДАЩА ТЕМА:

Запознаване с особеностите на селскостопанските животни. Инструктаж по здравословни и безопасни условия на труд.

Раздел 1: Определяне влиянието на въздуха, почвата и водата върху здравето и продуктивността на животните.

Определяне на хигиенното значение на въздуха, почвата и водата върху здравето на животните, водоизточниците на водоснабдяване, хигиенна преценка на фуражите, отровни растения.

Раздел 2: Зоохигиенни изисквания към помещенията за животни.

Зоохигиенна преценка на животновъдни сгради, изчисляване на светлинен коефициент, хигиенна преценка на микроклимата.

Раздел 3: Грижи за хигиената на тялото на животните. Хигиена на помещенията за  животни.

Грижи за хигиената на тялото, крайниците и копитата на животните, почистване и дезинфекция на животновъдните помещения.

Раздел 4: Екстериор и конституция.

Наблюдение и разпознаване на екстериорните и конституционни типове, извършване преценка на екстериора, определяне и разпознаване темперамента на животните, кондиция.
Раздел 5: Химичен състав и хранителна стойност на фуражите.

Изчисляване на коефициента на смилаемост и определяне протеиновото отношение на фуражите.

Раздел 6: Разпознаване и преценка на фуражите.

Разпознаване и преценка на тревни фуражи, груби фуражи, зърнени фуражи, корено-клубено- и сочноплоди, разпознаване и преценка на сено, силаж и сенаж, отпадъци от промишлеността и комбинирани фуражи.

Раздел 7: Обработка на фуражите.

Наблюдение и участие в обработката на фуражите: нарязване, смилане, запарване силажиране и др.

Раздел 8: Нормирано хранене. Дажба и норми.
Запознаване с нормите за хранене, съставяне на дажби и смески на различни видове и  категории животни.

Раздел 9: Развъждане на селскостопанските животни.

Контрол на растежа, контрол на млечността и маслеността на млякото, контрол на месната продуктивност, методи на развъждане.

Раздел 10: Говедовъдство.

Разпознаване на породите говеда и преценяване на екстериора и конституцията им, хранене на говеда,съставяне на дажби, размножаване, съставяне на случен план, преценяване на вимето и доимостта на кравите, доене.

Раздел 11: Овцевъдство.

Разпознаване на породите овце и преценяване на екстериора и конституцията им, хранене, съставяне на дажби, стрижба и окачествяване на вълната, техника на размножаване, контрол на продуктивните качества.

Раздел 12: Свиневъдство.

Разпознаване на породите свине и преценяване на екстериора и конституцията им, контрол на продуктивните качества, подбор на свине за разплод, технологии на отглеждането, грижи за новородените.

Раздел 13: Птицевъдство.
Разпознаване на породите птици и преценяване на екстериора и конституцията им, хранене на различните категории птици, селекция на млади птици за разплод, избор на яйца на разплод, инкубация, технологии на отглеждане.

Раздел 14: Болести по животните.
Разпознаване признаците на здрави и болни животни, профилактични мероприятия за опазване здравето на животните.

V. ОЧАКВАНИ РЕЗУЛТАТИ ОТ ОБУЧЕНИЕТО

В края на обучението учениците трябва 

да могат:

· да разпознават различните видове породи животни;

· да разпознават различните фуражи;

· да хранят различните видове категории селскостопански животни;

· да размножават различните видове селскостопански животни;

· да избират най-добрата технология на отглеждане.

VІ. АВТОРСКИ КОЛЕКТИВ

Василка Димова – ПГСС „Царица Йонна”, гр. Пазарджик

